Jean-Luc Mélenchon

Jean-Luc Mélenchon, ganet e Takad Etrebroadel Tanger (an takad-se ne oa ket e Maroko d'ar mare-se) d'an 19 a viz Eost 1951 en un tiegezh a orin spagnol dre e dud-kozh, zo ur politikour gall, bet senedour eus ar PS, bet sekretour-stad. Brudet eo bet e Breizh abalamour d'e enebiezh ruz ouzh Diwan hag ouzh ar brezhoneg.

E dibenn 2008 ez eas kuit eus ar PS, evit mont da sevel ur strollad nevez, ar Parti de Gauche (strollad an tu-kleiz). A-raok dilennadegoù prezidant Bro-C'hall 2017 ez eo e-touez saverien La France insoumise. Bez eo prezidant strollad deputeed La France insoumise er Vodadeg vroadel c'hall.
E anv
Un anv a orin spagnolek eo. Dont a ra an anv Mélenchon eus Belinchón, anv ur gêrig vihan eus Proviñs Cuenca.

Buhez personel
 Kargidi dindan ar stad c'hall e oa e dud e Tanger. E dad, Georges Mélenchon, a oa resevour ar post hag e vamm a oa skolaerez; o-daou e oant ganet en Aljeria, un drevadenn c'hall neuze. E Tanger e oa ganet e 1951.
 Mont a reas gant e vamm pa zispartias e dud : da Normandi da gentañ, da Jura (departamant) goude. 
 Bachelouriezh e 1969.
 Dimezet eo bet ha bet ur verc'h.
 Bevañ a ra e Pariz, gant Saïda Jawad Le Point, 08/10/2015, un aktourez a orin marokan, kamaradez da Valérie Trierweiler, a zo bet serc'h da François Hollande.

Buhez politikel
 E Besançon e teuas da vout ezel eus an Organisation communiste internationaliste (trotskour lambertour) a-raok bout unan eus pennoù ar strollad er gêr-se. Emezeliñ a reas er Strollad Sokialour Gall e 1976.
Gantañ hag e vignoned eus l'Observatoire du Communautarisme hag ar "Grand Orient de France" e oa bet aozet ar c'hendiviz e Sened Bro-C'hall d'ar 24 a viz Du 2006 ma voe pedet Françoise Morvan da zistagañ ur brezegenn enep Karta Europat ar yezhoù, hag a-enep difennerien ar yezhoù evel Diwan.
Er bloaz 2012 ez a war ar renk da geñver dilennadegoù Prezidant ar Republik, en anv ar Front de Gauche, ma tegouezh da bevare gant tost da 4 milion a vouezhioù (8,65% eus an dud enskrivet).
D’an 22 a viz Eost 2014 e ro da c'houzout e ro e zilez eus e bost kenprezidant ar "Parti de Gauche".
 Dilennadeg: mont a ra da glask mouezioù evit mont da Gadoriad e Bro-C'hall e 2022.
Madoù
E 2017 en doa disklêriet e vadoù a-raok an dilennadeg da brezidant.

Relijion
Daoust ma ne lavar ger a se e vefe frañmason hag ezel eus ar "Grand Orient de France" Le Point, 04/05/2017"lettre à mes frères du grand orient", blogs.mediapart.fr, liamm marv..

Kaozioù
Graet en deus "sklaved" eus Bonedoù Ruz 2013 e Breizhpour-jean-luc-melenchon-les-bonnets-rouges-sont-des-esclaves-des-clericaux-et-des-nigauds, 7seizh.info, (02/11/2013), liamm marv.  Pennad diellaouet eno. Ur pennad kaoz zo bet gantañ er gelaouenn Bretons e miz C'hwevrer 2014.

 Skridoù 
 À la conquête du chaos, Éditions Denoël, 1991.
 Rocard, le rendez-vous manqué, Éditions Denoël, 1994.
 Le Nouvel Âge du capitalisme (ouvrage collectif), Éditions L'Harmattan, 1998.
 Pour la république sociale (ouvrage collectif), Éditions L'Harmattan, 2002.
 Causes républicaines, Éditions du Seuil, 2004 (adembannadur skridoù eus Le Monde, Marianne, Politis, La Nouvelle Revue socialiste, À Gauche, ha re all).
 En quête de gauche, Éditions Balland, 2007.
 Laïcité : réplique au discours de Nicolas Sarkozy, chanoine de Latran, Éditions Bruno Leprince, 2008.
 L'Autre Gauche, Éditions Bruno Leprince, 2009.

Liammoù diavaez
  Il y a breton et breton
  Blog Jean-Luc Mélenchon
  E fichenn war lec'hienn ar Sened
  Lec'hienn ar Parti de gauche 
  Diwar-benn ar « yezhoù rannvroel »
  /Enep Karta ar yezhoù
  Jean-Numa Ducange : Les adieux à la gauche de Jean-Luc Mélenchon, Portrait intellectuel d’un homme (politique) pluriel, tennet eus Revue du Crieur Nnn 2018/1 (N° 9) pp. 48-63
 Notennoù 

Rummad:Politikourien Bro-C'hall
Rummad:Broadelourien c'hall
Rummad:Sokialourien c'hall
Rummad:Jakobinelezh
Rummad:Ganedigezhioù 1951
Rummad:Tud eus Besançon
Rummad:Pieds-noirs